als_Latn dik_Latn sag_Latn
Asport – Pas rreth 10 muajsh tejet të vështira më në fund Michael Schumacher kthehet në shtëpi. Kampioni i Formulës 1 ka dalë nga spitali në Lozanë (Zvicër), ku ishte shtruar që pas daljes nga koma që i pësoi incidenti në alpet franceze më 29 dhjetor të 2013-ës. “Schumi” qëndroi për 189 ditë në koma ndërsa tashmë pasi është zgjuar do të vazhdojë një periudhë të gjatë rikuperimi në shtëpinë e tij ku do të ketë mbështetjen e gruas Corinna fëmijëve dhe tërë familjes.
“Rehabilitimi i Michel-it do të vazhdojë në shtëpinë e tij – shpjegoi me anë të një deklarate për shtyp zëdhënësja e familjes Schumacher, Sabine Kehm – Në javët dhe muajt e kaluar ka bërë ca progrese të konsiderueshme për sa i përket çështjes së lëndimit që ka marrë, por përpara ka akoma shumë rrugë për të bërë dhe rehabilitimi i plotë është i vështirë. Këto janë informacione të përgjithshme dhe gabojmë nëse nxjerrim si përfundim se gjendja shëndetësore është përmirësuar. Përtej kësaj theksojmë se nuk është e nevojshme asnjë ndërhyrje në shtëpi për t’i shërbyer më mirë Schumacherit.”
Kehm gjithashtu përfitoi nga rasti për të falënderuar ekipin mjekësor të spitalit të Lozanës, që “ndoqi me përpikmëri, përkushtim dhe në mënyrë kompetente” në këto muaj kampionin gjerman.
You must be logged in to post a comment Login
als_Latn als_Latn als_Latn eng_Latn